นักสืบตายแล้ว

นักสืบตายแล้ว (Tantei wa Mō, Shindeiru) เป็นซีรีส์ไลต์โนเวลญี่ปุ่น เขียนโดยนิโงจู วาดภาพประกอบโดยอูมิโบซุ ตีพิมพ์เป็นหนังสือในเครือ MF Bunko J โดยสำนักพิมพ์เมเดียแฟกทอรีตั้งแต่เดือนพฤศจิกายน พ.ศ. 2562 ปัจจุบันวางจำหน่ายถึงเล่มที่ 11 ได้รับการดัดแปลงเป็นมังงะ วาดภาพโดยมูงิโกะ ตีพิมพ์ในนิตยสารคอมิกอะไลฟ์รายเดือน นิตยสารการ์ตูนแนวเซเน็งของสำนักพิมพ์เมเดียแฟกทอรีตั้งแต่เดือนพฤษภาคม พ.ศ. 2563 และรวบรวบตีพิมพ์เป็นหนังสือการ์ตูนรวมเล่ม (ทังโกบง) แล้ว 6 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอ ENGI ออกอากาศตั้งแต่เดือนกรกฎาคมถึงเดือนกันยายน พ.ศ. 2564 อนิเมะมีการประกาศทำฤดูกาลที่สอง

**ตัวละคร**
Kimizuka Kimihiko
voiced by|ชิง นางาอิ
Shiesuta
voiced by|ซากิ มิยาชิตะ
Natsunagi Nagisa
voiced by|อายานะ ทาเกทัตสึ
Saikawa Yui
voiced by|คานง ทากาโอะ
Shārotto Arisaka Andāson
voiced by|ซาโฮะ ชิราสึ
Kōmori
voiced by|โยชิตสึงุ มัตสึโอกะ
Kamereon
voiced by|ทาเกฮิโตะ โคยาซุ
Arishia
voiced by|มาริอะ นางานาวะ

**สื่อ**

**ไลต์โนเวล**
ซีรีส์นี้เขียนโดยนิโกะจูและวาดภาพโดยอุมิโบสุ เมเดียแฟกทอรีได้ตีพิมพ์ไปแล้ว 11 เล่มตั้งแต่เดือนพฤศจิกายน พ.ศ. 2562 ภายใต้สำนักพิมพ์ MF Bunko J ได้รับการแปลและตีพิมพ์เป็นภาษาไทยโดยสำนักพิมพ์ฟีนิกซ์

**สปินออฟ**
สปินออฟ"นัตสึนางิ นางิสะยังคงอยากเป็นสาวมัธยมปลาย" เขียนโดยชูซุย ซึกิมิ วาดภาพโดยฮาเนโกโตะ และดูแลโดยนิโงจู เมเดียแฟกทอรีได้ตีพิมพ์จำนวน 2 เล่มตั้งแต่เดือนสิงหาคม พ.ศ. 2566 ภายใต้สำนักพิมพ์ MF Bunko J
สปินออฟอีกเรื่อง "ชาร์ลอตต์แค่อยากจะคลี่คลายคดีนี้" เขียนโดยฮินาชิโฮโกะ วาดภาพโดยมิโนริ ชิกุสะ และดูแลโดยนิโงจู เมเดียแฟกทอรีจะตีพิมพ์นวนิยายเรื่องนี้ในเดือนพฤษภาคม พ.ศ. 2567 ภายใต้สำนักพิมพ์ MF Bunko J

**มังงะ**
มังงะที่ดัดแปลงโดยมูกิโกะ ได้รับการตีพิมพ์ในนิตยสารมังงะเซเน็งของเมเดียแฟกทอรี คอมิกอะไลฟ์รายเดือน ตั้งแต่วันที่ 27 พฤษภาคม พ.ศ. 2563 ถึง 27 ตุลาคม พ.ศ. 2566 จนถึงตอนนี้มีการรวบรวมตีพิมพ์(ทังโกบง)จำนวน 6 เล่มแล้ว ซีรีส์มังงะครอบคลุมถึงไลต์โนเวลเล่มที่ 1 และเล่มที่ 3
มังงะเรื่องที่สองที่ดัดแปลงโดย Poni มีชื่อว่า Tantei wa Mō, Shinde Iru. -The Lost Memory- ได้รับการตีพิมพ์เป็นในนิตยสารคอมิกอะไลฟ์รายเดือน ตั้งแต่วันที่ 27 มกราคม พ.ศ. 2564 ได้ถูกรวบรวมตีพิมพ์ไว้เป็นเล่ม (Tankōbon)จำนวน 4 เล่ม ซีรีส์มังงะครอบคลุมถึงไลต์โนเวลเล่มที่ 2

**สปินออฟ**
สปินออฟ とある名探偵と助手のラブコメ的日常 วาดภาพประกอบโดยโมยาชิ อิทาเมะ มีการรวบรวมออกเป็นจำนวน 2 เล่มจนถึงตอนนี้

**อนิเมะ**
อนิเมะซีรีส์โทรทัศน์ความยาว 12 ตอนได้รับการประกาศเมื่อวันที่ 20 มกราคม พ.ศ. 2564 ซีรีส์นี้สร้างโดยสตูดิโอ ENGI และกำกับโดยมานาบุ คุริฮาระ โดยมีเดโกะ อาคาโอะเป็นผู้รับผิดชอบบทของซีรีส์ และ โยสุเกะ อิโตเป็นผู้ออกแบบตัวละคร Yuuyu, นาโอกิ ทานิและทัตสึยะ ยาโนะเป็นผู้แต่งเพลงให้กับซีรีส์นี้ ออกอากาศตั้งแต่วันที่ 4 กรกฎาคมถึง 19 กันยายน พ.ศ. 2564 ทางช่องเอที-เอ็กซ์ และช่องอื่นๆ โดยตอนแรกออกอากาศแบบพิเศษหนึ่งชั่วโมง Mary × jon-Yakitory เป็นผู้ร้องเพลงเปิด ここで生きてる ขณะที่คางุระ นานะ ร้องเพลงปิดชื่อ 鼓動 มิวส์ คอมมิวนิเคชันได้รับลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้ และสตรีมซีรีส์นี้บนช่องยูทูบ(ถูกลบออกไปแล้ว) อ้ายฉีอี้และบิลิบิลิ และออกอากาศบนช่องแอนิแมกซ์เอเชีย
มีการประกาศว่าเวอร์ชวลยูทูบเบอร์ชิรากามิ ฟุบุกิ และนัตสึอิโระ มัตสึริ จาก Hololive จะปรากฏตัวในตอนที่ 3 ของอนิเมะ
เมื่อวันที่ 24 กรกฎาคม พ.ศ. 2565 มีการประกาศว่าซีรีส์นี้จะได้รับซีซันที่สอง

**รายชื่อตอน**
ในส่วนครึ่งแรกของตอนที่ 1, ตอนที่ 2 ถึงตอนที่ 4, ตอนที่ 10 และส่วนหนึ่งของตอนที่ 11 ถึงตอนที่ 12 ครอบคลุมเรื่องราวของเล่ม 1 ของซีรีส์ไลต์โนเวล ส่วนครึ่งหลังของตอนที่ 1, ตอนที่ 5 ถึงตอนที่ 9 และส่วนหนึ่งของตอนที่ 11 ถึงตอนที่ 12 ครอบคลุมเรื่องราวของเล่ม 2 ของซีรีส์ไลต์โนเวล

**อ้างอิง**

**แหล่งข้อมูลอื่น**
  เว็บไซต์ทางการของไลต์โนเวล date=2020-11-25  -  เว็บไซต์ทางการของอนิเมะ date=2023-01-09  - 23940
หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2564
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:การ์ตูนญี่ปุ่นแนวจินตนิมิต
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ฟีนิกซ์ (สำนักพิมพ์)
หมวดหมู่:มิวส์ คอมมิวนิเคชัน